**Tekstgreb og hashtag**

**Tekstgreb**

”Et hav af oplevelser” er et tekstgreb der giver alle turismeaktører ved Nordvestkysten mulighed for at spille ind i kampagnen. Underlagt dette tekstgreb er følgende temaer, som er til fri fortolkning:

**Et hav af minder** (Oplevelser der skaber minder for livet)

**Et hav af tid** (Ned i tempo, god tid til fordybelse, nærvær, væk fra skærmen)

**Et hav af farver** (Solnedgangsspots, vindfestival i Blokhus, kunstoplevelser, oplevelser med farver)

**Et hav af historier** (Fyrtårne, bunkers, historiefortælling, fiskekuttere, museumsbesøg, guidede ture)

**Et hav af smag** (Sanketure, lokale råvarer, gourmet, café- og restaurantbesøg, bryghus, destilleri)

**Hashtag**

Kampagnen *Et hav af oplevelser* skal synliggøre det store udbud af oplevelser, attraktioner og aktiviteter, Nordvestkysten har at byde på. For at tydeliggøre dette opfordres der til at anvende **#ethavafoplevelser** på al content ifbm. kampagnen på sociale medier.

Formål med hashtag:

Hashtagget skal, foruden at udbrede kampagnen online, bidrage til at skabe et digitalt fællesskab blandt turismeaktører, lokale, turister m.v.
Hashtagget gør det muligt at tracke de billeder og videoer, som deles af oplevelserne. Med tilladelse fra de enkelte ophavsmænd, vil Destination Nordvestkysten, sideløbende med de tre kampagne-rul, reposte billeder, videoer m.v. som en integreret del af indholdet på både Facebook og Instagram.